Faren for sprøbrudd i en sveist konstruksjon kontrolleres ved å spesifisere slagseighetsprøving (Charpy V) for både grunnmaterialet, varmepåvirket sone og sveisemetallet. Ved økende fasthet er det vanlig at energi-kravet ved slagseighetsprøving økes proporsjonalt med flytegrensen. Prøvetemperaturen avpasses vanligvis etter konstruksjonens driftstemperatur og platetykkelse.